VS000579
Datum: 1993-12-05T01:00:00.000+01:00
datum_sodbe_i_stopnje: 1995-10-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2400000 SIT
opombe: II Ips 100/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

## Škodni dogodek

Prometna nesreča.

## Poškodba

Nihajna poškodba vratne hrbtenice z močnejšim zvinom.

## Telesne bolečine

800000 SIT 8 dni močneje izražene bolečine, 3 tedne srednje močne fizične bolečine in 2 meseca lažje fizične bolečine. Vse ostalo obdobje in še sedaj pa ima tožnik občasne lažje fizične bolečine pri določenih obremenitvah vratnega dela hrbtenice in pri forsirani gibljivosti.

#### Nevšečnosti med zdravljenjem

Tožnik je moral nositi ovratnico, bil je na nekaj kontrolnih pregledih in EMG preiskavi ter slabe tri mesece v bolniškem staležu.

## Strah

200000 SIT Ob trčenju vozil se je tožnik močno prestrašil, saj se je zgodilo v času mirovanja vozila in za njegovim hrbtom. Zaradi vrste poškodbe (zvin vratne hrbtenice) je tožnika upravičeno skrbelo tudi za izid zdravljenja, še posebej ob pojavljajočem se mravljinčenju, bolečinah in glavobolu.

## Zmanjšanje življenjske aktivnosti

1400000 SIT Nihajna poškodba vratne hrbtenice z močnejšim zvinom je po končanem zdravljenju tožniku pustila trajne posledice, zaradi katerih vsakdanje aktivnosti, tudi delo policista, opravlja z večjim naporom. Posledice tožnikove poškodbe se kažejo v omejeni gibljivosti vratnega dela hrbtenice in desnega ramenskega sklepa v skrajni legi, oslabljeni grobi moči stiska roke in mravljinčenju v prstih roke, pri čemer ni predvideno, da bi posledice prenehale oziroma se stanje izboljšalo.

---

ZOR člen 200, 203